**Ministru kabineta noteikumu projekta**

**„Traktortehnikas un tās piekabju pārbūves noteikumi” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 15. panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban traktortehnikas un to piekabju pārbūves prasības nosaka Ministru kabineta 2014. gada 8. jūlija noteikumi Nr. 382 „Traktortehnikas un tās piekabju pārbūves noteikumi” (turpmāk – noteikumi Nr. 382). Ceļu satiksmes likuma 15. panta piektā daļa paredz, ka par pārbūvētās traktortehnikas atbilstību satiksmes drošības un tehnisko normatīvu prasībām, kas saskaņotas ar traktortehnikas ražotāju, un traktortehnikas piekabju atbilstību satiksmes drošības un tehnisko normatīvu prasībām ir jāsaņem attiecīgs Valsts tehniskās uzraudzības aģentūras atzinums.Kopš traktortehnikas pārbūves jomu regulējošo pirmo Ministru kabineta 2006. gada 28. marta noteikumu Nr. 245 “Traktortehnikas un tās piekabju pārbūves noteikumi” pieņemšanas, tika noteikta līdzšinējā pārbūves izvērtēšanas kompetences sadale starp Valsts tehniskās uzraudzības aģentūru un valsts SIA “Sertifikācijas un testēšanas centrs”. Saistībā ar transportlīdzekļu pārbūvi, no 1997. gada līdz 2006. gadam Valsts tehniskās uzraudzības aģentūra sadarbojās un kā ekspertus piesaistīja valsts SIA “Sertifikācijas un testēšanas centrs”. **Pirmās kategorijas** pārbūvi vērtē un tehnisko kontroli veic Valsts tehniskās uzraudzības aģentūra. Valsts tehniskās uzraudzības aģentūra neveic ekspertīzes, tā vērtē tos pārbūves veidus, kas ir tās kompetencē, tas ir tās lietas, kur pie pārbūves novērtēšanas ir nepieciešama tehniska kontrole. Iestādes kompetencē nav transportlīdzekļu un to sastāvdaļu atbilstības novērtēšanas (inspicēšanas vai sertificēšanas) funkcijas, kā arī tai nav akreditēta laboratorija, kur veikt atlasīto paraugu testus. Noteikumos Nr. 382 tiek lietots saīsināts Valsts tehniskās uzraudzības aģentūras nosaukums “aģentūra”. Sagatavotajā Ministru kabineta noteikumu projektā “Traktortehnikas un tās piekabju pārbūves noteikumi” (turpmāk – noteikumu projekts) paredzēts lietot saīsinājumu “iestāde”, jo saskaņā ar Ministru kabineta 2012. gada 18. decembra noteikumu Nr. 937 “Valsts tehniskās uzraudzības aģentūras nolikums” 1. punktu Valsts tehniskās uzraudzības aģentūra ir zemkopības ministra pārraudzībā esoša tiešās pārvaldes iestāde. Valsts tehniskās uzraudzības aģentūras saīsinājums “iestāde” mērķtiecīgi tiek iestrādāta visos noteikumos, kas tiek grozīti vai izstrādāti no jauna. **Otrās kategorijas** pārbūvi vērtē un ekspertīzi veic inspicēšanas institūcija, kas akreditēta atbilstoši standartā LVS EN ISO/IEC 17020:2012 "Atbilstības novērtēšana. Prasības dažāda veida institūcijām, kas veic inspekciju" noteiktajiem kritērijiem;  **Trešās kategorijas** pārbūvi arī vērtē un pārbūves uzņēmuma atbilstības pārbaudi veic sertificēšanas iestāde, kas akreditēta atbilstoši standartā LVS EN ISO/IEC 17065:2013 "Atbilstības novērtēšana. Prasības institūcijām, kas sertificē produktus, procesus un pakalpojumus" (ISO/IEC 17065:2012) noteiktajiem kritērijiem. Lai nodrošinātu Eiropas Savienības iekšējā tirgus darbību un veicinātu vienlīdzīgu konkurenci, noteikuma projekts paredz, ka otrās un trešās kategorijas pārbūvi var vērtēt arī cita Eiropas Savienības dalībvalstu, Eiropas Ekonomikas zonas valstu un Turcijas atzīta traktortehnikas tās piekabju un sastāvdaļu atbilstības novērtēšanas jomā akreditēta inspicēšanas vai sertificēšanas institūcija. Noteikumu projekts vienkāršo traktortehnikas un tās piekabes otrās kategorijas pārbūves prasības un kārtību. Sarežģītie otrās kategorijas jeb individuālās pārbūves nosacījumi (šobrīd tā ir tehniskā projekta sagatavošana) attur traktortehnikas vai tās piekabes īpašniekus no oficiālās pārbūves veikšanas un tās reģistrēšanas Valsts tehniskās uzraudzības aģentūrā. Ievērojot šos apstākļus, tiek vienkāršota otrās kategorijas pārbūves dokumentācija, piemēram, tehniskais projekts tiek aizstāts ar tehnisko dokumentāciju, un tajā salīdzinājumā ar tehnisko projektu nav jāatspoguļo sarežģīti tehniskie rasējumi un aprēķini. Būtiskākās prasības, ko paredz tehniskā dokumentācija, ir pārbūves tehniskais apraksts, vienkārši gabarīta rasējumi, elektroinstalāciju, pneimatisko un hidraulisko sistēmu blokshēmas.Noteikumu projekts paredz normu, ka, otrās kategorijas pārbūvē skarot kādu no pirmās kategorijas pārbūves veidiem, otrās kategorijas pārbūves tehniskās ekspertīzes laikā, ja to vēlas traktortehnikas vai to piekabes īpašnieks (turētājs), tiek vērtēti arī pirmās kategorijas pārbūvē skartie elementi. Tādējādi pēc otrās kategorijas pārbūves saskaņošanas ar inspicēšanas institūciju nebūs nepieciešama pirmās kategorijas pārbūves saskaņošana ar Valsts tehniskās uzraudzības aģentūru.Noteikumu projekts paredz trešās kategorijas pārbūves kārtību un prasības. Noteikumi Nr. 382 paredz, ka trešās kategorijas jeb sērijveida pārbūvi var veikt saskaņā ar Ministru kabineta 2006. gada 27. jūnija noteikumiem Nr. 535 “Lauksaimniecībā vai mežsaimniecībā izmantojamo traktoru, piekabju un to sastāvdaļu atbilstības novērtēšanas noteikumi” (turpmāk – noteikumi Nr. 535). Tā kā noteikumi Nr. 535 nosaka transportlīdzekļu atbilstības novērtēšanas kārtību pirms to laišanas Eiropas Savienības tirgū un reģistrācijas, nav pareizi atkārtoti piemērot šīs prasības jau Eiropas tirgū reģistrētam transportlīdzeklim. Saskaņā ar noteikumiem Nr. 382 nav iesniegts neviens iesniegums trešās kategorijas pārbūvei, jo noteikumu Nr. 535 paredzētā atbilstības novērtēšanas dokumentācija, kas precīzi ir jāpiemēro pārbūvei, ir nesamērojama un sarežģīta sērijveida pārbūvei.Noteikumu projekts paredz, ka trešās kategorijas pārbūvi varēs veikt Latvijā reģistrēta privāto tiesību juridiskā persona, kas tirgū to piedāvā kā pakalpojumu (turpmāk – pārbūves uzņēmums). Lai pārbūves uzņēmums veiktu sērijas pārbūvi, tam no valsts norīkotas sertificēšanas institūcijas ir jāsaņematzinums par pārbūves uzņēmuma atbilstību traktortehnikas vai tās piekabes trešās kategorijas pārbūves sērijas veikšanai. Trešās kategorijas pārbūvei tiek piemērotas tādas pašas tehniskās prasības kā otrajai kategorijai, bet par katras pārbūves sēriju ir jāsagatavo un ar sertificēšanas institūciju jāsaskaņo tehniskais projekts, kurā ir jāatspoguļo tehniskā risinājuma detalizēti rasējumi un aprēķini. Pārbūves uzņēmums nodod traktortehniku vai tās piekabi īpašniekam un izsniedz tam atbilstības apliecinājumu par pārbūvētās traktortehnikas vai tās piekabes atbilstību trešās kategorijas sērijas pārbūves prasībām.Noteikumos Nr. 382 tiek lietots termins “ātrgaitas piekabe”. Tā kā šāds termins nav sastopams citos normatīvajos aktos, tas tiek aizstāts ar plaši lietotu terminu “automobiļa piekabe”. Kārtība, kādā automobiļa piekabe ir pārbūvējama par traktortehnikas piekabi, paliek līdzšinējā, tas ir, var mainīt uzskaites tehniskos datus, bet ne konstruktīvos parametrus. Par traktortehnikas piekabi atļauts pārbūvēt tikai tādu automobiļa piekabi, kas ir noņemta no Ceļu satiksmes drošības direkcijas transportlīdzekļu un to vadītāju valsts reģistra uzskaites norakstīšanai vai bijusi reģistrēta ārvalsts transportlīdzekļu reģistrā. Noteikumu projektā paplašināts otrās un trešās kategorijas pārbūves saraksts un būtiskās tehniskās prasības ar vairākiem pārbūves veidiem:* traktortehnikas pārbūve par kokvedēju;
* tādu mehānismu kompleksu uzstādīšana traktortehnikai un tās piekabei vai demontēšanas no tās, kuri atbilst normatīvo aktu prasībām par mašīnu drošību, tādējādi mainot traktortehnikas vispārējos gabarītus, masu un funkcionalitāti;
* piekabes pārbūve par platformu;
* piekabes tiltu novietojuma maiņa;
* traktortehnikai un piekabei mehānisko kompleksu uzstādīšana vai demontēšana.

Noteikuma projekts paredz, ka traktortehnikas vai tās piekabes vai automobiļa piekabes īpašnieks (turētājs) iestādē reģistrē pārbūves uzskaites tehniskos datus traktortehnikas un tās piekabju reģistrācijas jomu regulējošajos normatīvajos aktos noteiktajā kārtībā un termiņā, kā arī darbības, ja laikus netiek veikta reģistrācija. Svarīgi ir noteiktajā laikā (t.i. piecu dienu laikā) veikt reģistrāciju, jo:* savlaicīgi jāfiksē veiktās pārbūves, lai samazinātu iespējas, ka īpašnieks (turētājs) veic papildus izmaiņas pārbūvē pēc atzinuma saņemšanas;
* ilgstoši nereģistrējot pārbūvi, ekspluatācijas laikā tā var zaudēt atbilstību izsniegtajam atzinumam.

Ir sagatavots jauns noteikumu projekts, jo saskaņā ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. |
| 3. | Projekta izstrādē iesaistītās institūcijas | Valsts tehniskās uzraudzības aģentūra un valsts SIA „Sertifikācijas un testēšanas centrs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību**, **tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  **Biedrības „Lauksaimniecības tehnikas ražotāju un tirgotāju asociācija” 23 biedri un 5 traktortehnikas ražotāji un traktortehnikas īpašnieki, kas vēlēsies veikt pārbūvi, kā arī** Valsts tehniskās uzraudzības aģentūra un 21 reģionu nodaļu biroji un valsts SIA “Sertifikācijas un testēšanas centrs” 2 darbinieks. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām salīdzinājumā ar noteikumu Nr. 382 un noteikumu Nr. 535 prasībām, noteikuma projekts vienkāršo otrās un trešās kategorijas dokumentu sagatavošanu, tas ir tehniskā dokumentācijas vai tehnisko projektu izstrādi, tādejādi tiek samazināts nepieciešamais laiks dokumentu sagatavošanai. Par administratīvo slogu sk. anotācijas pielikumu.  |
| 3. | Administratīvo izmaksu monetārs novērtējums | **Otrās kategorijas pārbūves administratīvās izmaksas**Ņemot vērā to, ka noteikuma projekts vienkāršo otrās kategorijas dokumentācijas izstrādi, tiek pieņemts, ka uz pusi tiek samazināts patērgātais laiks dokumentu sagatavošanai. Šībrīža kārtība C = (6.79 x 16) x (30 x 1) = 3259.2 EUR;Paredzētā kārtība C = (6.79 x 8) x (30 x 1) = 1629.6 EUR;Kopējās administratīvo izmaksu samazinājums, uz 30 otrās kategorijas pārbūvēm ir 1629.6 EUR. **Trešās kategorijas pārbūves administratīvās izmaksas**Šobrīd trešās kategorijas jeb sērijveida pārbūvi var veikt saskaņā ar noteikumi Nr. 535 paredzēto traktortehnikas tipa apstiprināšanas kārtību. Noteikumi Nr. 535 paredzētā tipa apstiprināšanas jeb atbilstības novērtēšanas dokumentācija ir sarežģīta un nesamērojama sērijveida pārbūvei. Šobrīd dokumentu sagatavošanai ir nepieciešamas vidēji piecas darba dienas, kas ir par trīs dienām vairāk, salīdzinājumā ar jauno kārtību. Šībrīža kārtība:1) iesniegums C = (6.79 x 0.166) x (10 x 1) = 11.27 EUR;2) informācijas mape C = (6.79 x 40) x (10 x 1) = 2716 EUR;Kopā 2727.27 EURParedzētā kārtība:1) iesniegums C = (6.79 x 0.166) x (10 x 1) = 11.27 EUR;2) tehniskais projekts C = (6.79 x 16) x (10 x 1) = 1086.40 EUR;3) pilnvara C = (6.79 x 0.5) x (2 x 1) = 6.79 EUR.Kopā 1104.46 EURKopējs administratīvo izmaksu samazinājums, uz 10 pārbūves sērijām ir 1622.81 EUR. |
| 4. | Cita informācija | Nav. |

*Anotācijas III, – projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nepieciešams izstrādāt grozījumu Ceļu satiksmes likuma 15. panta piektajā daļā paredzot, ka atkarībā no pārbūves veida, atzinumu par pārbūvi izsniegs Valsts tehniskās uzraudzības aģentūra vai cita šim nolūkam akreditēta inspicēšanas vai sertificēšanas institūcija.  |
| 22. | Atbildīgā institūcija | Zemkopības ministrija. |
|  3. | Cita informācija | Nav. |

*Anotācijas V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1.. | Sabiedrības līdzdalības un komunikācijas aktivitātes saistībā ar projektu | Informācija par noteikumu projektu ir nosūtīta uz sociālo partneru e-pasta adresēm, kā arī ievietota tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekts nosūtīts saskaņošanai Zemnieku Saeimai, Lauksaimniecības organizāciju sadarbības padomei, Latvijas Lauksaimniecības kooperatīvu asociācijai un Lauksaimniecības tehnikas ražotāju un tirgotāju asociācijai.  |
| 3. | Sabiedrības līdzdalības rezultāti | Lauksaimniecības tehnikas ražotāju un tirgotāju asociācijai nav iebildumu par noteikumu projektu. Zemnieku Saeima, Latvijas Lauksaimniecības kooperatīvu asociācija un Lauksaimniecības organizāciju sadarbības padome atzinumu nav sniegusi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Noteikumu projekta izpildi nodrošinās valsts SIA „Sertifikācijas un testēšanas centrs” un Valsts tehniskās uzraudzības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistītās institūcijas funkcijas, uzdevumus un cilvēkresursus, tie tiek saglabāti līdzšinējā līmenī. |
| 3. | Cita informācija | Nav. |

Zemkopības ministrs J.Dūklavs

11.10.2016. 9:44

1673

A.Bumbuls

67027184, Adris.Bumbuls@zm.gov.lv